கேள்வி: ஆடுகோட்பாட்டுச் சேரலாதன் பற்றி தகவல் சொல்.
பதில்: ஆடுகோட்பாட்டுச் சேரலாதன் பண்டைத் தமிழகத்தின் மூவேந்தர் மரபுகளில் ஒன்றான சேரர் மரபைச் சேர்ந்த மன்னன் ஆவான். சங்கத் தமிழ் நூலான பதிற்றுப்பத்து ஆறாவது பத்து இவன் மீது பாடப்பட்டது. காக்கை பாடினியார் நச்செள்ளையார் என்னும் புலவர் இப் பதிகத்தைப் பாடியுள்ளார். சேரமான் குடக்கோ நெடுஞ்சேரலாதன், வேளாவிக்கோமான் மகளுக்கும் இவன் மகனாகப் பிறந்தான். இவன் ஆடுகோட்பாட்டுச் சேரலாதன் என்ற பெயரில் அரியணை ஏறினான். செல்லம், வே. தி., 2002, பக். 91. இவன், அன்பு, அறம், அருள் ஆகிய நற்பண்புகள் உடையவனாக 35 ஆண்டுகள் நல்லாட்சி நடத்தி வந்தான்.
கேள்வி: ஆடுகோட்பாட்டுச் சேரலாதன் - ஆடுகோட்பாட்டுச் சேரலாதன் பற்றிப் பதிற்றுப்பத்து தரும் செய்திகள் குறித்து விரிவாக சொல்லுங்கள்.
பதில்: *தந்தை இமயவரம்பன் நெடுஞ்சேரலாதன். தாய் பதுமன் தேவி (மகள்). பதிற்றுப்பத்து பதிகம் *தண்டாரணியம் பகுதியில் பிடிபட்ட வருடை ஆடுகளைத் தன் தொண்டி நகருக்குக் கொண்டுவந்து பார்ப்பார்க்கு வழங்கச் செய்தான். (இதனால் இந்தச் சேரலாதனை, ஆடுகோட்பாட்டுச் சேரலாதன் என வழங்கினர்.) அவற்றுடன் கபிலை எனப்படும் பசுமாடுகளையும் சேர்த்து வழங்கினான். தன் தந்தை ஆண்ட குடநாடு ஓர் ஊரையும் சேர்த்து அவர்களுக்கு வழங்கினான். இவ்வாறு பார்ப்பார்க்கு வழங்கியதால் வானவரம்பன் எனத் தன் பெயர் விளங்கும்படிச் செய்தான். பதிற்றுப்பத்து பதிகம் சான்றோர் எனப்படும் போர் வீரர்களுக்குக் கவசம் போல் விளங்கியதாலும் இவனை ‘வானவரம்பன்’ என்றனர். பதிற்றுப்பத்து 58 *இவனது தலைநகர் நறவூர் என்னும் ஊர். துவ்வாநறவின் சாய் இனத்தானே – பதிற்றுப்பத்து 60 * வில்லோர் மெய்ம்மறை, பதிற்றுப்பத்து 59 சான்றோர் மெய்ம்மறை பதிற்றுப்பத்து 58 என்றெல்லாம் இவன் போற்றப்படுவது இவனது போராற்றலை வெளிப்படுத்துகிறது.. *போரிட்டு மழவர் வலிமையைக் குன்றும்படி செய்தான். பதிற்றுப்பத்து பதிகம் *குழந்தையைப் பேணுவது போல நாட்டுமக்களைப் பாதுகாத்தான். பதிற்றுப்பத்து பதிகம் *இவனது நாட்டுப் பரப்பு கீழைக்கடலையும் மேலைக்கடலையும் தொட்டது. பதிற்றுப்பத்து 51 *மனைவியைப் பிரிந்து நெடுங்காலம் போரில் ஊடுபட்டிருந்தான். பதிற்றுப்பத்து 52 *வள்ளல் என இவனைப் பலரும் புகழ்ந்தனர். பதிற்றுப்பத்து 54 *இவனது செல்வம் பந்தர் என்னும் ஊரில் பாதுகாக்கப்பட்டிருந்தது. பதிற்றுப்பத்து 55 *பாணர் விழாவில் முழவுக்கு ஏற்ப ஆடாத இவன் போர்க்கள முழவிசைக்கு ஆடுவான். பதிற்றுப்பத்து 56 போர்க்களத்தில் துணங்கை ஆடுவான். பதிற்றுப்பத்து 57 *இவனைப் பாடிய புலவர் காக்கை பாடினியார் என்னும் பெண்புலவர். எனவே பாடலுக்குப் பரிசாக, அவர் தனக்கு வேண்டிய அணிகலன்கள் செய்துகொள்வதற்காக ஒன்பது ‘கா’ நிறையுள்ள பொன்னை வழங்கினான். மற்றும் நூறு ஆயிரம் காணம் பணமும் கொடுத்தான். மேலும் அவரைத் தன் அவைக்களப் புலவராகவும் அமர்த்திக்கொண்டான். பதிற்றுப்பத்து பதிகம்
கேள்வி: ஆடுகோட்பாட்டுச் சேரலாதன் - உசாத்துணைகள் பற்றி நீங்கள் என்ன அறிந்துள்ளீர்கள்?
பதில்: * புலியூர்க் கேசிகன், ''பதிற்றுப்பத்து தெளிவுரை'', புலியூர்க் கேசிகன், சென்னை, 2005 (மறுபதிப்பு). * செல்லம், வே. தி., ''தமிழக வரலாறும் பண்பாடும்'', மணிவாசகர் பதிப்பகம், சென்னை, 2002 (மறுபதிப்பு). பகுப்பு:சங்ககாலச் சேரர் பகுப்பு:பதிற்றுப்பத்தில் பாடப்படும் சேர வேந்தர்‎